Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: vagy szociális jogot szolgáló jogszabályok alkotmányosságának minõsítésére.” [28/1994. (V. 20.) AB határozat.
Paragraph Index: 424

7. Felvetõdhet még az a kérdés is, vajon nem sérti-e az Alkotmány 2. §. (1) bekezdésében foglalt demokratikus jogállamiság elvét az, ha az Országgyûlés által cikluson átívelõ idõre megválasztott tisztségviselõ megbízatását a megbízatási idõ lejárta elõtt (pl. átszervezés eredményeként) egy más összetételû Országgyûlés megszünteti. Álláspontom szerint az ilyen védelem nem az Országgyûlés általi megválasztottsághoz, hanem csak az ilyen tisztség Alkotmányba emeltségéhez tapadhat. Ez a széles körû (2/3-os szavazattöbbségû) legitimáltság az, amely „alkotmányosan” védetté tesz egy közmegbízatást. Ha megelégednénk ehhez a puszta Országgyûlés általi megválasztottsággal, úgy gyakorlatilag lehetõvé tennénk a mindenkori Országgyûlés számára a kénye-kedve szerinti számú pozíciók választási ciklusokon túli kialakítását. Ez a gyakorlat pedig éppen hogy elõidézõje lehet a majdani kormányozhatóság veszélyeztetésének, minthogy Alkotmányban rögzített feladatkörû szervek (Országgyûlés, Kormány, miniszterek) irányító és felügyeleti munkáját béníthatnák meg az elõzõ kormányzattól „ajándékba kapott”, tetszõleges számú maguknak védettséget követelõ vezetõi megbízatások.

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes